ประกันสังคม เปิดให้ลูกจ้างที่ไม่ได้เงินเยียวยาอุทธรณ์สิทธิ์ 18 พ.ค. 63
ประกันสังคม เตรียมเปิดให้ลูกจ้างที่ไม่ได้เงินเยียวยาว่างงานเพราะโควิด-19 ทำเรื่องอุทธรณ์สิทธิ์ วันที่ 18 พ.ค. 63 นี้ ที่สำนักงานประกันสังคมทุกแห่ง พร้อมย้ำวันที่ 15 พ.ค. ลูกจ้าง 2 แสนคนได้เงินแน่แฟนเพจเฟซบุ๊ก สำนักงานประกันสังคม กระทรวงแรงงาน ได้เผยแพร่ รายงานสรุปของศูนย์บริหารสถานการณ์โควิด-19 ประจำวันที่ 13 พ.ค. 63 โดยมีผู้ยื่นขอรับสิทธิประโยชน์ กรณีว่างงาน จากโควิด-19 ดังนี้- ยื่นขอใช้สิทธิ์สะสม 1078738 ราย- ยื่นขอใช้สิทธิ์รายใหม่ 8347 ราย- วินิจฉัยสั่งจ่ายสะสม 745431 ราย- เป็นเงิน 4253265 ล้านบาท- โดยผู้มีสิทธิ์จะได้รับเงินทุกรายขณะเดียวกัน ม.ร.ว.จัตุมงคล โสณกุล รมว.แรงงาน เปิดเผยว่า การจ่ายเงินชดเชยว่างงานจากเหตุสุดวิสัย ให้ผู้ประกันตนตามมาตรา 33 ขณะนี้มีจ่ายไปกว่า 7 แสนคนแล้ว ที่เหลืออีกประมาณ 2 แสนคน จะให้จบในวันที่ 15 พ.ค. ส่วน คนที่ไม่ได้รับสิทธิ์ตามที่ยื่นขอ จะเปิดให้ยื่นอุทธรณ์ในวันที่ 18 พ.ค. ที่สำนักงานประกันสังคมทุกแห่ง คาดว่าจะมีประมาณ 1 แสนคนที่ข้อมูลยังไม่ครบ เพราะนายจ้างยังไม่รับรองการหยุดงานอย่างไรก็ตาม ก่อนหน้านี้ นางพิศมัย นิธิไพบูลย์ หัวหน้าผู้ตรวจราชการกรม สำนักงานประกันสังคม ในฐานะโฆษกสำนักงานประกันสังคมชี้แจง เปิดเผยว่า ตอนนี้นายจ้างได้เข้ามาส่งหนังสือรับรองลูกจ้างเป็นจำนวนมาก หลังจากที่เราได้ติดตามนายจ้างเมื่อนายจ้างรับรองการทำงานของลูกจ้างเสร็จแล้ว ก็จะเริ่มเข้าโหมดการวินิจฉัย ซึ่งเจ้าหน้าที่ของเราทำงานกันทุกวันไม่เว้นวันหยุด โดยคาดว่าจะดำเนินการแล้วเสร็จในรายที่ได้เอกสารครบถ้วนให้เสร็จภายในวันที่ 12 พ.ค.63 ที่ผ่านมา เพื่อให้ทันจ่ายเงินในวันที่ 15 พ.ค. 63 นี้ทั้งนี้ ลูกจ้างจะได้รับ SMS ว่าประกันสังคมได้โอนเงินเข้าบัญชีแล้ว ถ้าหากลูกจ้างได้รับ SMS แล้ว แต่ยังไม่มีเงินเข้าบัญชี เป็นได้ 2 กรณี คือ1. เลขบัญชีที่ให้ไว้ไม่ถูกต้อง2. เลขบัญชีที่ให้ไว้ถูกปิดไปแล้ว- ถ้าพบลักษณะนี้ให้รีบแจ้งประกันสังคมทันที ไม่ว่าจะทางโทรศัพท์ หรือสำนักประกันสังคมตามเขตต่างๆคำถาม : ทำไมลูกจ้างได้รับเงินเยียวยาไม่เท่ากัน เพราะอะไรตอบ : ลูกจ้างที่ยื่นว่างงานมาก่อนที่กฎกระทรวงบังคับใช้วันที่ 17 เม.ย. 63 ก็จะเหมือนระยะเวลารอคอยยาวนาน ซึ่งทางประกันสังคมยังไม่สามารถวินิฉัยได้ เพราะกฎกระทรวงยังไม่ประกาศ เมื่อประกาศใช้เสร็จ เจ้าหน้าที่ประกันสังคมก็รีบวินิจฉัยให้ทันที- กรณีที่ยื่นมาก่อนหน้านี้วันที่ 17 เม.ย. ไม่ต้องกังวลว่าจะไม่ได้รับเงิน เพราะได้รับหมดทุกคนแน่นอน- การที่ได้รับเงินไม่เท่ากัน เพราะวันที่เจ้าหน้าที่หยิบการยื่นขอรับเงินของลูกจ้างมาวินิจฉัย เราจะตัดจ่ายเงินวันนั้นเลย ยกตัวอย่างเช่นคำถาม : อยู่บริษัทเดียวกัน แต่ทำไมบางคนได้รับเงินเร็ว บางคนได้รับเงินช้าตอบ : ลูกจ้างในกิจการ หรือบริษัทเดียวกัน อาจจะยื่นขอรับเงินชดเชยคนละพื้นที่เขต เช่น บางคนยื่นต่างจังหวัด บางคนยื่นที่กรุงเทพฯ ทำให้ได้รับเงินไม่พร้อมกัน
ประกันสังคม เตรียมเปิดให้ลูกจ้างที่ไม่ได้เงินเยียวยาว่างงานเพราะโควิด-19 ทำเรื่องอุทธรณ์สิทธิ์ วันที่ 18 พ.ค.63 ที่สำนักงานประกันสังคมทุกแห่ง พร้อมย้ำวันที่ 15 พ.ค. ลูกจ้าง 2 แสนคนได้เงินแน่
ประกันสังคม,โควิด-19,ตกงานเพราะโควิด,เยียวยาลูกจ้าง,เงินประกันสังคม,กองทุนประกันสังคม,ข่าวทั่วไป